კალციტი

კალციტი (< ლათ. calx, ნათ. ბრ. calcis — კირი) — კარბონატის კლასის მინერალი; ქიმიური შედგენილობა CaCO3; მინარევები: Mg, Fe, Mn (8%-მდე) და სხვა. კრისტალდება ტრიგონურ სინგონიაში. კრისტალები რომბოედრული, სკალენოედრული, ფირფიტისებრი აქვს. გვხვდება მკვრივი, მარცვლოვანი, მიწისებრი მასების, აგრეთვე ნაღვენთი წარმონაქმნების (სტალაქტიტი, სტალაგმიტი) სახით. სრული ტკეჩადობა აქვს სამი მიმართულებით. ხშირად — მრჩობლები. უფეროა ან თეთრი, ზოგჯერ მინარევებით შეფერილი. კალციტის კრისტალებს ახასიათებს ძლიერი ორმაგი სხივთტეხა. სიმაგრე მინერალოგიური სკალით 3; სიმკვრივე 2720-2800 კგ/მ³. კალციტი წარმოიქმნება ჰიდროთერმულ, ზოგჯერ მაგმურ პირობებში. დიდი რაოდენობით ილექება ზღვის აუზში. კირიანი ცხელი წყაროებიდან გამოილექება ტრავერტინის სახით. კალციტი ძირითადი შემადგენელი ნაწილია კირქვების, მარმარილოსი და სხვა. კალციტი ერთ-ერთი ყველაზე გავრცელებული მინერალია დედამიწის ქერქში. 

 იხილეთ აგრეთვე 
 მინერალების სია 

 ლიტერატურა 

კატეგორია:კალციუმის მინერალები
კატეგორია:კარბონატის მინერალები
კატეგორია:კირქვა
კატეგორია:ოპტიკური მასალები
კატეგორია:გამჭვირვალე მასალები
კატეგორია:კალციტის ჯგუფი
კატეგორია:მღვიმური მინერალები
კატეგორია:ტრიგონური მინერალები
კატეგორია:ევაპორიტი
კატეგორია:პოლიმორფიზმი (მასალათმცოდნეობა)